kardosdrur/scandi-wiki huggingface dataset:
Artem Favorov

Artem Favorov (; født den 19. marts 1994 i Kyiv, Ukraine) en en ukrainsk fodboldspiller. Han har tidligere spillet for Vejle Boldklub på en lejeaftale, der løb til og med den 30. juni 2017.

Karriere

Dynamo Kyiv og Ukraine 
Favorov er et produkt af den ukrainske storklub Dynamo Kyivs ungdomsafdeling. Han har dog aldrig repræsenteret klubben i en tællende førsteholdskamp. I stedet har han opnået spilletid i mindre ukrainske klubber i både den næstbedste og bedste nationale række.

Indtil han forlod Dynamo Kyiv i 2013, var Favorov på to lejeophold. Først i FC Chornomorets Odesa, hvor han spillede på reserveholdet og scorede to mål i 12 kampe. I sæsonen 2012-13 spillede han på reserveholdet i Dynamo Kyiv, hvor det blev til to mål i 26 kampe.

I sommeren 2013 lavede Favorov en aftale med Kyiv-klubben FC Obolon-Brovar Kyiv, der i perioden rykkede op fra den tredje bedste række i Ukraine til den næstbedste. Favorov står noteret for 81 kampe og 35 mål for den mindre Kyiv-klub. I den sidste sæson hos FC Obolon-Brovar Kyiv blev Favorov topscorer i den næstbedste række i Ukraine med 10 mål, trods status af midtbanespiller.

I sommeren 2016 kom Artem Favorov til FC Zirka Kropyvnytskyi. Klubben er mere end 100 år gammel og er i sæsonen 2016-17 for første gang i mere end 10 år er i den ukrainske Premier League. Her har Favorov spillet 11 kampe og scoret tre mål.

Vejle Boldklub 
I januar 2017 skiftede Favorov til Vejle Boldklub på en lejekontrakt frem til sommeren 2017.

Favorov etablerede sig fra start som en fast mand på VB-holdet på den centrale midtbane, men spillede i enkelte kampe også spillet fløj. I sine første ti ligakampe scorede han fire mål. Han vendte retur til Zirka efter en lejeaftale på et halvt år.

International karriere 
Han har repræsenteret det ukrainske landshold på flere forskellige ungdomsniveauer. Senest var han indkaldt til U21-landsholdets 23-mandstrup af landstræner Serhiy Kovalets til Commonwealth of Independent States Cup i january 2014, men blev siden hen sorteret fra truppen.

Referencer

Eksterne henvisninger 
 Artem Favorov på Transfermarkt

Fodboldspillere fra Ukraine
Fodboldspillere fra Dynamo Kyiv
Fodboldspillere fra FC Zirka Kirovohrad
Fodboldspillere fra Vejle Boldklub
Charlotte Flindt Pedersen

Charlotte Flindt Pedersen (født 19. januar 1965 i Århus) er direktør i Det Udenrigspolitiske Selskab.

Charlotte F. Pedersen er student fra Birkerød Gymnasium (1983), Cand.mag. i Østeuropastudier fra Københavns Universitet (1994). I løbet af tiden på universitetet udgav hun i 1990 bogen Eksperimentet – billeder fra Sovjetunionen, et samarbejde med fotograf Stig Stasig, og i samme år udgav hun sammen med journalist Lisbeth Jessen bogen Ung i Moskva.

I 1996 startede Charlotte Flindt Pedersen sin karriere ved Institut for Menneskerettigheder, hvor hun arbejdede med menneskerettigheder, reformer i politi og retsvæsenet på Balkan og de tidligere Sovjetlande i samarbejde med civilsamfund og statslige organer. Fra 2009 var hun vicedirektør og chef for det internationale arbejde i Institut for Menneskerettigheder.

I maj 2015 tiltrådte hun stillingen som direktør for Det Udenrigspolitiske Selskab   .

Hun er associeret partner i Nordic Consulting Group og sidder i flere bestyrelser, herunder Ebbe Muncks Mindefond, Wistifonden (forperson), DIPD (Dansk Institut for Partier og Demokrati) og Europe Foundation i Georgien.

Artikler og publikationer 
 ”Menneskerettigheder i Centralasien”, Den Nye Verden, Dansk Institut for Internationale Studier, nr. 4, 2006, sider 123–137
 “Fælles indsats for at sætte stopper for handel med børn og kvinder”, Folkevirke, nr.4, 2005, sider 5–7
 Kapitel 3: "Support for the Implementation of Humane Responses to Children in Conflict with the Law in DIHR Partner Countries" i "Juvenile Law Violators, Human Rights, and the Development of New Juvenile Justice Systems", ed.: Jørgen Jepsen and Eric Jensen, Hart Publishers, 2006, 
 “Assessment 2000, Juvenile Justice in Uzbekistan” by Charlotte Flindt Pedersen and Jørgen Vammen Jepsen, Evaluations and Reviews of Partnership Programmes – No 20, Det Danske Center for Menneskerettigheder, København, 2001
 “Assessment 2000, Juvenile Justice in Kazakhstan”, Evaluations and Reviews of Partnership Programmes - No 19, Det Danske Center for Menneskerettigheder, København, 2001
 “Ung i Moskva” af Charlotte Flindt Pedersen og Lisbeth Jessen, Amanda 1990.
 “Eksperimentet – billeder fra Sovjetunionen” af Charlotte Flindt Pedersen og Stig Stasig, Amanda, 1990,

Referencer og eksterne henvisninger 

Udenrigspolitik
Menneskerettighedsaktivister fra Danmark
Centralasien
Østeuropa
Sovjetunionen
Direktører for danske styrelser
Alumni fra Københavns Universitet
Olly van Abbe

Aldegonda Clementina Maria (Olly) van Abbe, også kendt som Olly de Vries-van Abbe (Eindhoven, 25. marts 1935 – Tilburg, 13. januar 2017) var en nederlandsk billedhugger.

Biografi 
Van Abbe var den ældste datter af Albert van Abbe (1910-1984) og Marijke Hoffmann. Hendes far var direktør for den Karel I Sigarenfabriek, som hans far Henri van Abbe havde grundlagt. Van Abbe gik til gymnasium på Notre Dame des Anges i Ubbergen. Derefter studerede hun ved Academie voor beeldende kunsten i Arnhem, og var elev af Cephas Stauthamer. Van Abbe blev gift med iværksætter Ad van Vliet, med hvem hun har tre børn. Senere giftede hun sig med Han de Vries, som hun har en søn med. Han de Vries døde i 2010. Olly van Abbe døde i 2017 i en alder af 81, og blev begravet i gravkapellet af familien Van Abbe.

Arbejde 
Van Abbe lavede bland andet portræthoveder, i sten og bronze, og keramiske gavldekorationer.

Hendes portræthoveder blev delvist af børn, men hun arbejdede også på bestilling af erhvervsfolk og politikere som for eksempel af Frits Philips (fra Philipskoncernen) og borgmester Gerrit Brokx.

Van Abbe museum 
Da der i 90'erne blev talt om at nedrive det af hendes bedstefar grundlagde Van Abbemuseum, kom hun i oprør. Med familie og andre lokale blev i 1993 Henri van Abbe Stichting grundlagt, som senere også satte sig bredere ind i at beskytte monumenter i byen.

Instituttet har stiftet Henri af Abbepris som består af et diplom og en bronze medalje. Medaljen blev designet af Olly van Abbe.

Galleri 
Enkelte værker lavet af Olly van Abbe:

Referencer 

Billedhuggere fra Nederlandene
Line Bjørnsen

Line Bjørnsen (født 7. Marts 1992 i Norge) er en norsk håndboldspiller som spiller for København Håndbold. Hun har tidligere optrådt for Glassverket IF i hjemlandet.

Hun er lillesøster til den norske herrelandsholds højre fløj Kristian Bjørnsen.

Kilder 

Håndboldspillere fra Norge
Håndboldspillere fra Glassverket Idrettsforening
Glassverket IF

Glassverket IF er en norsk håndboldklub, der spiller i GRUNDIGligaen i 2016/2017 sæsonen. De spiller deres hjemmekampe i Drammenshallen i Drammen.

Truppen 2016/17 
Spillere i sæsonen 2016/17

Målvogtere
  Guro Rundbråten
  Marte Langeli
Fløjspillere
RW
  Line Bjørnsen
  Pia Christine Narvesen
  Eline Jarlsrud Rikartsen
LW
  Mette Leipart
  Charlotte Aasbø
  Anna Riakhina
Stregspillere
  June Andenæs
  Martine Wolff
  Monica Iversen
  Ane Landås Hovland

Bagspillere
  Birna Berg Haraldsdóttir
  Marianne Iversen
  Emilie Christensen
  Tiril Gunther Merg
  Trine Bronsta
  Linn Andresen

Tranfers 

Afgange
  Line Bjørnsen (til  København Håndbold)
  Line Ellertsen (til  Sola HK)

Personale 
 Cheftræner: Geir Oustorp
 Assistenttræner:

Kilder

Eksterne henvisninger 
 Officiel webside 
 EHF Profil

Håndboldklubber fra Norge
Sport i Norge
Etableret i 1919
Kompositioner af Johann Pachelbel

Ca. 530 kompositioner er blevet tilskrevet Johann Pachelbel (pr. 2009). Der findes der intet standard nummersystem for Pachelbels arbejder. Denne artikel præsenterer en tematisk organiseret liste og giver katalognumre fra tre forskellige kataloger:
  'P'  = katalog af Jean M. Perreault, 2001
  'T'  = katalog af Hideo Tsukamoto, 2002
  'PC'  = katalog af Kathryn J. Welter, 1998

For orgelværker er POP katalognumre udarbejdet, fra katalog af Antoine Bouchard for hans 1998-2001 indspilning af Pachelbels orgel oeuvre (dette katalog dækker kun orgelværker). Perreaults numre anvendes som grundlag af listen, hvilket gør de individuelle sektioner organiserede alfabetisk (fx koralerne) og/eller ved tonalitet. Fordi Welter katalog ikke giver incipits, vil mange af værkerne med identiske titler dele en enkelt pc nummer (som er i sådanne tilfælde angivet med et spørgsmålstegn).

Følgende symboler er anvendt:
 * angiver at der er tvivl om tilskrivningen
 ! angiver en formentlig tabt komposition

I lighed med kataloger over værker af de fleste tidlige musik komponister, må listen over Pachelbels værker anses for ufuldstændig, idet nye værker jævnligt bliver opdaget.

Orgelmusik

Koralpræludier 

Pachelbel komponerede koralpræludier til følgende hymner:

Chorale variations

Magnificat fugaer

Chaconner

Ariaer med variationer

Præludier

Præludier og fugaer

Toccataer

Toccata og fugaer

Fantasier

Fugaer

Ricercarer

Anden keyboard musik

Kammermusik

Vokal musik

Ariaer

Motetter

Kirkelige koncerter

Messer

Ingressus

Magnificatter

Lost works

Chorale preludes

Chorale variations

Chamber music

Vocal music

Diverse

Noter

Litteratur 
 Bouchard, Antoine. 1998–2001. Liner notes to: Pachelbel: The Complete Organ Works, 11 CD compilation. Dorian.
 Perreault, Jean M. 2004. The Thematic Catalogue of the Musical Works of Johann Pachelbel. Scarecrow Press, Lanham, Md. 
 Tsukamoto, Hideo. 2002. Archive of J.Pachelbel's Works, accessed 1 August 2009.
 Welter, Kathryn J. 1998. Johann Pachelbel: Organist, Teacher, Composer, A Critical Reexamination of His Life, Works, and Historical Significance. Diss., Harvard University, Cambridge, Massachusetts.

Eksterne henvisninger 
 Johann Pachelbel: a comprehensive list of his works , includes easy-to find concordance between the different numbering systems of his works, and also editions

Kompositioner efter komponist
Værkfortegnelser (klassisk musik)
Tootal

Tootal er en britisk firma, der producerer slips, halstørklæder og andre typer tøj og tekstiler. Siden 1991 har firmaet været ejet af Coats Viyella. Virksomheden stammer fra en tekstil- og spindevirksomhed, der blev etableret i Manchester i 1799. Senere blev den til Tootal Broadhurst Lee og herefter Tootal Ltd. Virksomheden har patent på en type krølfrit klæde.

Tootals halstørklæder og slips med polkaprikker, paisley og andre  mønstre bliver i dag betragtet for ikoniske for perioden 1920 - 1950 i Storbritannien, hvor de blev solgt under sloganet "Every Man Needs… Tootal Ties" (enhver mand har brug for.. Tootal slips). De blev associeret med mod-subkulturen i 1960'erne, og blev genoplivet som modetilbehør i 1980'erne og 2000'erne. I dag bliver det set som symbol på den klassiske britiske herremode.

Referencer 

Etableret i 1779
Tøjmærker
Beklædningsvirksomheder fra Storbritannien
Grosgrain

Grosgrain også  gros-grain og nogle gange, gros grain er en type tekstil, der er krakteriseret ved tværgående ribber. I grosgrain er islætten tungere end trenden, hvilket giver tydelige ribber i stoffet. Det er en almindelig vævning, som er tykkere end poplin men lettere end faille. Grosgrain har meget lidt glans og er uelastisk, men er meget stærkt. Det er en tæt-vævet og finmasket vævning. Grosgrain er typisk sort, men det kan også fremstilles i andre farver, og grosgrainbånd kan komme i en lang række farver og mønstre.

"Grosgrain" bruges normalt til at omtale tykt, stift bånd i silke eller nylon. Historisk har man brugt uld, silke eller en kombination af disse fibre, nogle gange iblandt mohair. Når man blandede fibrene fik det nogle gange navnet grogram, silkemohair, gros de Tours eller gros de Napels.

Grosgrain bruges bl.a. til hattebånd omkring klassiske hatte som homburg- og bowlerhatte.

Referencer 

Vævede tekstiler
Grand Prix Cycliste la Marseillaise 2017

Grand Prix Cycliste la Marseillaise 2017 var den 38. udgave af cykelløbet Grand Prix Cycliste la Marseillaise. Løbet var en del af UCI Europe Tour-kalenderen og blev arrangeret 29. januar 2017. Det blev vundet af Arthur Vichot fra .

Hold og ryttere

Resultater

Eksterne henvisninger
 

2017
UCI Europe Tour 2017
Järise järv

Järise järv (järv=sø) er beliggende i Järise küla, Mustjala vald, Saaremaa i Estland.

Søen er beliggende ved foden af Saaremaas vestlige højland, 31,8 m over havet. Søens areal er 96,4 ha. Søen er 2,2 km lang og 800 m bred. Den gennemsnitlige dybde er 0,7 m, den største dybde er 1,4 m. Søens nedbørsopland er 11,1 km2, tilstrømning sker via Hiie oja (oja=bæk).

Der er næsten ingen vegetation i søen i den østlige del. I de sydlige og vestlige dele af den findes 14 arter af makrofytter.

Af fisk dominerer skalle og aborre mens gedde og knude findes i mindre mængder. Endvidere er fanget karusser.

Søen er ikke særskilt fredet men indgår i Lääne-Eesti saarestiku biosfäärikaitseala (Vest-Estlands ølandskabs biosfærebeskyttelsesområde).

Saaremaa
Søer i Estland
Afghanistans præsident

Den Islamiske Republik Afghanistans præsident var et embede, der var Den Islamiske Republik Afghanistans statsoverhoved og regeringsleder fra 2004 til 2021. Præsidenten var også øverstbefalende for militæret.

Før embedet som præsident for Den Islamiske Republik Afghanistan blev oprettet i 2004, havde Afghanistan været en republik fra 1973 til 1992 og igen fra 2001. Før 1973 var landet et monarki. Den 15. august 2021, da Taliban indtog Kabul, flygtede præsident Ashraf Ghani fra Afghanistan og tog ophold i de Forenede Arabiske Emirater.

Valgproces
Præsidenten valgtes ved direkte valg. Embedsperioden var på fem år, og præsidenten kunne kun genvælges én gang. Præsidenten havde kontor i Præsidentpaladset i Kabul.

Historie
Aghanistans præsident fra 2014 til 2021 var Ashraf Ghani. Ghani havde i sin præsidentperiode forgæves forsøgt at etablere en fredsproces med Taliban. Kort forinden Kabul blev overtaget af Taliban-styrker den 15. august 2021, tog Ghani flugten fra Afghanistan og forlod sit land i kaos.

Liste over Afghanistans præsidenter

Nulevende tidligere præsidenter

Se også 
 Afghanistans politik
 Afghanistans regenter

Referencer 

præsident
 
Statsoverhoveder efter land
Konrad 2. (Tysk-romerske rige)

Konrad 2., også kaldet Konrad den Ældre () (ca. 990–4. juni 1039) var tysk konge fra 1024, konge af Italien fra 1026, Tysk-romersk kejser fra 1027 og konge af Burgund fra 1033.

Han var den første tyske konge af det Saliske dynasti.

Tysk-romerske kejsere
Gnitz

Gnitz er en halvø på øen Usedom mellem bugten  Krumminer Wiek i Peenestrom mod vest og Achterwasser mod øst, syd for kommunen Zinnowitz. Halvøen er identisk med kommunen  Lütow  i Amt Am Peenestrom i  Landkreis Vorpommern-Greifswald i  den tyske delstat Mecklenburg-Vorpommern.

Geografi 
Mod nord afgrænses halvøen af  „Großen Strumminer See“ der er omgivet af moseområder, hvilket giver halvøen karakter af en ø. Mod vest er der højdedrag med klitter og klinter, enebær og fyrreskove. Mod sydvest ligger det 32. meter høje Weißer Berg og på sydenden ligger det 61,3 hektar store Naturschutzgebiet Südspitze Gnitz som også kaldes „Möwenort“. Ud for østbredden ligger  den 99,14 ha store ø  Görmitz i Achterwasser, der  er forbundet med Gnitz med en dæmning. Øen er også et  naturschutzgebiet.

Eksterne kilder og henvisninger

Landkreis Vorpommern-Greifswald
Halvøer i Tyskland
Gerrit Brokx

Gerardus Philippus (Gerrit) Brokx (født 22. juni 1933 i Oosterhout, død 11. januar 2002 i Tilburg) var en nederlandsk  KVP-, og CDA-leder og politiker, der i flere omgange har været statssekretær for Boliger og byudvikling. Blandt andre, var han også borgmester i Tilburg i Noord-Brabant.

Brokx studerede jura ved Rijksuniversiteit Utrecht. Han begyndte sin politiske karriere i byrådet i Oosterhout i 1963. I 1966 blev han rådmand. 

I halvfjerdserne var han især aktiv i den provinsielle politik i Noord-Brabant, som et medlem af Provinciale Staten og som Parlamentsmedlem.

Fra 1988 til 1997 var Brokx borgmester i Tilburg.

Brokx blev gift med journalisten, Marjolijn Uitzinger.

Eksterne henvisninger

Politikere fra Nederlandene
Christen-Democratisch Appèl

Christen-Democratisch Appèl (CDA) (dansk: Kristendemokratisk appel) er et kristendemokratisk politisk parti i Nederlandene.

CDA blev officielt oprettet 11. oktober 1980. Arkitekten bag den nye alliance var Piet Steenkamp. Partiet er et resultat af sammenlægningen af tre tidligere religiøse partier, efter at disse i 1977 indgik i et valgforbund. Det ældste af disse partier, Anti-Revolutionaire Partij (ARP), blev dannet i 1879 og var et militant calvinistisk parti, som kæmpede for statsstøtte til de religiøse skoler. Christelijk-Historische Unie (CHU) var et mere moderat calvinistisk parti, stiftet i 1908 efter en splittelse i ARP. Katholieke Volkspartij (KVP) kan føre sine aner tilbage til den første katolske partidannelse i 1904. Baggrunden for, at disse tre partier slog sig sammen, var svigtende vælgeropslutning og et ønske om mere effektivt at modvirke sækulariseringstendenserne i samfundet.

Filosofi 
I lighed med Kristendemokraterne i Danmark og Kristelig Folkeparti i Norge, regnes CDA som et centrumsparti, når det gælder økonomisk politik, samt i forsvars- og sikkerhedsspørgsmål. I stor grad kommer vælgerne fortsat fra det religiøse miljø, men partiet scorer også på sin centrumsposition i partisystemet. Partiet får stemmeri de fleste sociale lag, og partiets vælgere udgør socialt set nærmest et spejlbillede af befolkningen. I Nederlandene betegnes CDAs platform som centrum-højre.

Repræsentation

Statsministre 
 Jan Peter Balkenende (2002–2010)
 Ruud Lubbers (1982–1994)
 Dries van Agt (1977–1982)

Partiledere 
 2012– Sybrand van Haersma Buma (Sybrand Buma)
 2010–2012 Maxime Verhagen
 2001–2010 Jan Peter Balkenende
 1997–2001 Jaap de Hoop Scheffer
 1994–1997 Enneüs Heerma
 1994–1994 Elco Brinkman
 1982–1994 Ruud Skabningers
 1976–1982 Dries van Agt

Medlemmerne

Referencer

Litteratur 
 Heidar, Knut og Einar Berntzen: Vesteuropeisk politik, partier, regeringmagt, styreform, 3. udgave Oslo: Universitetforlaget, 1998 .

Eksterne links 
 

Kristendemokratiske partier
Politiske partier i Nederlandene
Emil Gigas

Emil Leopold Gigas (født 23. august 1849 i København, død 8. september 1931) var en dansk litteraturhistoriker. 

Efter at være bleven student i 1868 begyndte Gigas at studere klassisk filologi, men han opgav snart de gamle sprog for de nyere og dyrkede samtidig med stor iver musik, kunsthistorie og æstetik. I 1876 absolverede han magisterkonferens i fransk og italiensk. I 1883 disputerede Gigas for den filosofiske doktorgrad og blev samme år ansat som assistent ved det store Kongelige Bibliotek. Han blev i 1907 udnævnt til bibliotekar og tog sin afsked i 1915. Gigas redigerede de to første årgange af bibliotekets Katalog over Erhvervelser af nyere udenlandsk Litteratur ved Statens offentlige Biblioteker og udgav Katalog over det kgl. Biblioteks Haandskrifter vedrørende Norden, særlig Danmark (1903—15). Foruden sin doktordisputats, Grev Bernardino de Rebolledo, spansk Gesandt i København 1648—59, har han besørget en fortrinlig udgave af en samling breve, der opbevares på det Kongelige Bibliotek, Lettres inédites de divers savants de la fin du XVIIe et du commencement du XVIIIe siècle (1890—93). I øvrigt har han udfoldet en omfattende litterær virksomhed, har virket som musikanmelder ved Fædrelandet og Dagbladet (1875—83) og desuden i forskellige tidsskrifter udgivet en lang række, til dels komparative studier, i almindelighed vedrørende de romanske landes, særlig Spaniens, litteratur. Endelig har han også oversat en samling afhandlinger af musikkritikeren Hanslick. Af hans øvrige litterære arbejder skal nævnes: Litteratur og Historie. Studier og Essays (3 bind, 1898—1902), Briefe Samuel Pufendorfs an Christian Thomasius (München og Leipzig 1897), Spanien omkr. 1789. Efter D.G. Moldenhawers Rejsedagbøger (1904) samt oversættelser fra spansk: Juan de Valdés, Merkur og Charon (1904), Bernal Díaz del Castillo, Mexikos Erobring (1906—09), Udvalg af spansk Lyrik fra 16. og 17. Aarhundrede i oversættelse (1912), og Udvalgte Skuespil af Lope de Vega (2 bind, 1917—18).

Kilder  

  

Litteraturhistorikere fra Danmark
Bibliotekarer fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Klaversonate nr. 16 (Mozart)

Klaversonate nr. 16 i C-dur (K. 545) også kendt under navnene sonata facile og sonata semplice, er en sonate af Wolfgang Amadeus Mozart. Stykket, der beskrives som relativt let at spille (deraf kaldenavnet sonata facile; enkel sonate), er en af Mozarts mest kendte klaversonater.

Sonaten består af tre kortere satser; allegro, andante og en afsluttende rondo. Den blev tilføjet kataloget den 26. juni 1788, samme dag som Symfoni nr. 39, en af Mozarts mest kendte symfonier, men ikke udgivet før 1805 af Johann Anton André.

Eksterne henvisninger 

 

Klaversonater af Wolfgang Amadeus Mozart
Musik i 1788
Posthume værker
Fred André

Fred André (Haarlem, 31. maj 1941 – 24. januar 2017), var en nederlandsk fodboldspiller.

Hanspillede på banen på den central forsvarsposition. André begyndte sin fodboldkarriere på VSV fra Velsen. Efter fusionen mellem VSV og Stormvogels fra IJmuiden til Telstar i 1963 forblev han i denne klub indtil 1976. Han spillede over 300 kampen for denne klub. Hans sidste tre sæsoner i professionel fodbold, spillede han for FC Volendam.

Umiddelbart efter at han i 1979 stoppede, blev han assistent-træner for FC Volendam. Derefter var han cheftræner for Telstar mellem 1983 og 1987.

Kilder 

 biografi  

Fodboldspillere fra Holland
Vejvrede

Vejvrede er vrede over andre trafikanters opførsel i trafikken, hvilket kan give sig udslag i trusler og vold.

Eksterne henvisninger 
 DTU Transport - Vejvrede - vold, fjendtlighed eller egoisme

Trafik
Følelser
Vild med dans (sæson 14)

Den 14. sæson af Vild med dans blev sendt fra den 8. september 2017.

Claus Elming og Sarah Grünewald vendte tilbage til deres henholdsvis 12. og femte sæson, som værter. Dommerpanelet bestod af de samme fire dommere som de sidste seks sæsoner: Nikolaj Hübbe, Anne Laxholm, Britt Bendixen og Jens Werner.

Par

Resultater

Gennemsnit

Danse og sange

Uge 1: Premiere

Uge 2

Uge 3

Uge 4: Hollywood

Uge 5: Jukebox

Uge 6

Uge 7: Norden 

 I den syvende uge skulle de resterende par ud i én individuel dans, og derefter delte parrene sig i to hold, der hver især optrådte med én holddans. Parrene i den holddans, som fik flest point fra dommerne, fik to ekstra point lagt oven i sin individuelle karakter. Vinderen af holddansen blev Hold Lys.

Uge 8: Knæk Cancer 

 Denne uge bliver Vild med dans afholdt på Det Kongelige Teater i København. Ingen par røg ud denne aften.

Uge 9: Halloween 

Denne uges maratondans påvirkede pointgivningen ved, at det vindende par, Sofie og Michael, fik 5 point lagt oven i karakteren på deres individuelle dans. Iben og Morten fik 4 point for at blive nummer to. Daniel og Karina fik 3 point for deres tredjeplads, mens Dak og Thomas og Julia Sofia og Frederik fik henholdsvis 2 og 1 point lagt til deres karakter for fjerde- og femtepladsen.

Uge 10: Street

Uge 11: Semifinale

Uge 12: Finale

Referencer 

Vild med dans på tv2.dk

14